b'\n_START_ARTICLE_\nGrexit\n_START_PARAGRAPH_\nGrexit (od engleskih rije\xc4\x8di Greece za Gr\xc4\x8dku i exit za izlazak) je skra\xc4\x87enica za gr\xc4\x8dki izlazak iz eurozone, odnosno gr\xc4\x8dki izlazak iz Europske unije. Izraz je stekao popularnost kao jedan od izglednih rezultata krize gr\xc4\x8dkog javnog duga. Grexit su kao izraz prvi uporabili vode\xc4\x87i analiti\xc4\x8dari Citigroupa 6. velja\xc4\x8de 2012.  Willem H. Bulter i Ebrahima Rahbarija. _NEWLINE_Njegovom sve \xc4\x8de\xc5\xa1\xc4\x87em spominjaju kao mogu\xc4\x87eg ishoda krize je zna\xc4\x8dajno pridonijela i njena sve izra\xc5\xbeenija politi\xc4\x8dka dimenzija, prije svega u odnosima Gr\xc4\x8dke sa ostalim dr\xc5\xbeavama-\xc4\x8dlanicama EU, prije svega Njema\xc4\x8dkom, \xc4\x8dija vlada na \xc4\x8delu s kancelarkom Angelom Merkel inzistira na dosljednom ispunjavanju kreditnih obaveza._NEWLINE_U samoj Gr\xc4\x8dkoj je takvo stanje stvari izazvalo ja\xc4\x8danje germanofobnog raspolo\xc5\xbeenja, dok se i u samoj Njema\xc4\x8dkoj ja\xc4\x8da raspolo\xc5\xbeenje da se Gr\xc4\x8dkoj dozvoli naupustiti eurozonu i euro, s obzirom da financijska pomo\xc4\x87, koju prete\xc5\xbeno pru\xc5\xbeaju njema\xc4\x8dki porezni obveznici, nije proizvela nikakve opipljive pozitivne efekte._NEWLINE_\xc5\xa0pekulacije o mogu\xc4\x87em Grexitu su se dodatno intenzivirale otkako je po\xc4\x8detkom 2015. na vlast u Gr\xc4\x8dkoj do\xc5\xa1la nova koalicijska vlada na \xc4\x8delu sa radikalno lijevom strankom Syriza; iako njen premijer Aleksis Cipras i dalje slu\xc5\xbebeno inzistira na ostanku Gr\xc4\x8dke u eurozoni i EU, njen slu\xc5\xbebeni stav je da je politika rezova na kojoj inzistira vodstvo EU neodr\xc5\xbeiva te da za njeno nastavljanje vi\xc5\xa1e nemaju demokratski mandat. Dio svjetskih i europskh ekonomista, pak, smatra da bi Grexit u obliku gr\xc4\x8dkog napu\xc5\xa1tanja eura i povratka nacionalne valute drahme mogao imati odre\xc4\x91ene pozitivne efekte, prije svega kroz pove\xc4\x87anje kompetitivnosti turisti\xc4\x8dke djelatnosti, dok bi sa druge strane Gr\xc4\x8dkoj na du\xc5\xbei rok bila zatvoren pristup svjetskim i europskim financijskim tr\xc5\xbei\xc5\xa1tima.'